[{"text_idx": "#000003", "text": "Fu\u0308u\u0308silisest enam olen ma tegelikult emotsionaalselt va\u0308sinud. Kui me korraldame iseenda u\u0308ritust nagu Po\u0303rgulised, teed sa seda u\u0308lima entusiasmi ja ro\u0303o\u0303muga, sest see on meie va\u0308rk. Aga kui sa teed EMFile Eesti meistrivo\u0303istluste etappi ja kahe organisatsiooni vaheline koosto\u0308o\u0308 puudub ja pa\u0308rast keegi ametkonnast sulle ka u\u0308htki head so\u0303na ei u\u0308tle (praktika on na\u0308idanud, et ka kriitika tuleb hiljem laia kaarega otse pa\u0308he lastuna), on kokkuvo\u0303ttes paras sita maitse suus. Hetk tagasigi tuli telefoniko\u0303ne, et kuidas ja mis nende auhinnarahadega saab, sest esikolmikusse tulnud inimene oli teadmatuses, aga eelnevalt on auhinnarahad vist poodiumil ka\u0308tte antud, mida seekord ei tehtud. Pole minu probleem, aga kivi EMFi kapsaaeda."}, {"text_idx": "#000004", "text": "Kunagi oli reegel, et vo\u0303istluste juhend peab olema kuu enne vo\u0303istlust u\u0308leval. Ta\u0308napa\u0308eval see reegel enam ei kehti ja keegi isegi ei vaevu enam. Nii ka meie. Saatsin juhendi a\u0308ra 27. juulil. Vaikus. Mspordi lehel u\u0308leval ka pole. Mitmendat pa\u0308eva vaikus. Kuniks kolmapa\u0308eva hiliso\u0303htul sain peakohtunikuga kontakti ja sain teada, et meie selja taga ehk siis minu meil oli listist va\u0308lja visatud, ka\u0308is ko\u0303va arutelu. Mis teemal siis ta\u0308psemalt, ei valgustanud mind keegi. Kokkuvo\u0303ttes tekitas probleeme korraldaja karika klassid ja nende nimetused. Millegipa\u0308rast ei olnud peakohtunik no\u0303us mulle seda meilivahetust saatma, o\u0308eldes, et ma vo\u0303in asjadest valesti aru saada. Kummalisel kombel oli seal so\u0303na vo\u0303tnud ka Lembit No\u0303lvak, kes ametlikult ei puutu ju enam u\u0308ldse EMFi asjadesse vo\u0303i ajab siiski endiselt mingil ma\u0308a\u0308ral kuskil telgitagustes neid TOP200 teemasid. Neljapa\u0308eva hommikul to\u0303mbasin ko\u0303ne ka talle, ei saanud midagi suurt targemaks ja ka tema polnud no\u0303us mulle seda meilivahetust saatma. EMFi peasekreta\u0308r ka polnud no\u0303us mind valgustama ega asju edasi saatma. Vahetasin juhendis siis esialgu korraldaja karikale planeeritud KV Vaba nimetuse lihtsalt KV Star Racinguks ja saatsin juhendi uuesti. Ei kippu ega ko\u0303ppu tagasisidet vo\u0303i mida iganes. Juhendit ka kodulehele ei ilmu. Ausalt o\u0308eldes ma ei ma\u0308letagi enam, mis pa\u0308eval see juhend siis lo\u0303puks u\u0308les la\u0308ks. Aga mind ha\u0308irib see, et ma tegelikult senini ei tea, milles oli probleem. Selja taga ka\u0308ib kokkuvo\u0303ttes vist sihuke andmine, aga peaosaliste endiga ei ra\u0308a\u0308gi keegi la\u0308bi ja asjad muudkui venivad ja venivad ja venivad."}, {"text_idx": "#000005", "text": "Teiseks. (anna andeks Rauno, aga eks sa tead isegi, et su ku\u0308lm suhtumine Aravete krossiraja u\u0308ritustesse on mulle vastukarva ja isegi solvav) Ko\u0303ige suurema to\u0308o\u0308 vo\u0303istluste korraldamisel teeb siiski a\u0308ra raja haldaja \u2013 juhendi koostamine, personali otsimine, raja ja kogu maa-ala ettevalmistus, kuulutuste laialivedu+muu kohalik ja sotsmeedia promoto\u0308o\u0308, inventari varumine + kogu pa\u0308eva tekkida vo\u0303ivate situatsioonide haldamine jne. EMF paneb u\u0308les juhendi, haldab regamist, heal juhul paneb u\u0308les eelinfo ja ja\u0308relinfo, peaks tooma ba\u0308nnerid rajale, saadab sulle kuulutused, palumise peale ka kavad ja tuleb kohale pa\u0308eva nautima ning autasustama. Eesti meistrivo\u0303istluste korraldamine peaks justkui olema nii EMFi kui korraldaja klubi koosto\u0308o\u0308. Aga mis koosto\u0308o\u0308st me saame ra\u0308a\u0308kida, kui peasekreta\u0308r mu ko\u0303nedele lo\u0303puks ei vasta ja kirjutab vaid facebooki, et ta on puhkusel. Kui juhendiga jamasime, oli sama teema \u2013 hommikul ko\u0303nele vastates saan va\u0308ga pahuralt ku\u0308simuse osaliseks, et mis on? Ma olen Saaremaal ja puhkan. Minu silmis on aga see, et kui sa oled omale sellise ameti valinud, ei ole vo\u0303imalik Eesti ko\u0303ige aktiivsemal vo\u0303istluste perioodil puhata ja end to\u0308o\u0308st va\u0308lja lu\u0308litada. Hea ku\u0308ll, puhka, aga kes sind asendab? Aeg la\u0308heb, mitte u\u0308ht teadet ega meili polnud EMFi poolt tulevaste u\u0308rituste promomiseks tulnud. La\u0308kitan meile ise nii paljudele kontaktidele kui mul va\u0308hegi olemas on. Anun nagu lollakas EMFi sekreta\u0308ri Triinu, et kuidas ku\u0308ll saaks selle teate mspordi lehele u\u0308les, et meil on ajakavas ka korraldaja karikale klassid. Saan vastuseks, et see on peasekreta\u0308ri teema ja ku\u0308ll ta tegeleb sellega. Aga aeg la\u0308heb, eelregamine la\u0308heb lukku. Eestikatel ka\u0308ib niigi va\u0308he osalejaid ja meie rada ei ole kusagil suurlinna ku\u0308lje all, et me saaks pealtvaatajate pealt piisavalt lisatulusid, et vo\u0303istluse organiseerimisega toime tulla. Iga osavo\u0303tutasu on arvel, et see u\u0308ritus a\u0308ra pidada. Aga kahjuks ei tulnud EMFi poolt mitte u\u0308ht liigutust, et aidata meil seda u\u0308ritust promoda. Jah, kodukal pa\u0308ises tiksus reklaam, et 10. august on Aravete motokross, aga ootaks organisatsioonilt, kelle eesma\u0308rk peaks olema motosporti edendada rohkemat osavo\u0303tlikkust, abi ja tuge, kaasa mo\u0303tlemist, mitte kaigaste kodaratesse loopimist. Pommitasin ka korvide ja quadide komisjoni eesistujaid, kes ilmselt olid sama no\u0303utud kui minagi mo\u0303nes osas. Pu\u0308u\u0308dsin suhelda ka presidendiga, kes ta\u0308pselt samuti ja\u0308a\u0308b lihtsalt ka\u0308ttesaamatuks. Vo\u0303tab toru vastu, lubab tagasi helistada, mida ei tee ja siis edaspidi enam ei vo\u0303tagi lihtsalt toru. Tubli Sepp!"}, {"text_idx": "#000006", "text": "Lo\u0303puks ei ja\u0308a\u0308nudki muud u\u0308le, kui helistada ise inimestele, ku\u0308sida eelolevate vo\u0303istluste kohta kommentaare, panna kokku pressiteade, levitada see meediale, mida teiste vo\u0303istluste puhul on EMF siiski ise teinud. (Ma ei suutnud pressiteadet kirjutades mspordi lehelt isegi eestikate punktitabelit leida vo\u0303i va\u0308hemalt suunavat linkigi, kust neid leida.) Kas ei aja na\u0308rvi mustaks? Kas oleks olnud raske meie tehtud pressiteade va\u0308hemalt u\u0308lessegi panna mspordi lehele? Miks ei vo\u0303inud saata laiali infot ka meililistile KV Star Racingu ja MX Open kohta? Mis abi on meil EMFist? Pigem on see nagu korraldaja klubile vastu to\u0308o\u0308tamine."}, {"text_idx": "#000007", "text": "Minu silmis olid Eesti meistrivo\u0303istlused kunagi midagi suurt, uhket ja pidulikku. Mis sellest saanud on? Pealtvaatajate alas olid aedadel ainult meie endi ja meie toetaja Liqui Moly ba\u0308nnerid. Ma leian, et kui ko\u0303ik aiad oleks olnud sponsorite ba\u0308nneritega kaetud, annab see u\u0308ritusele pidulikkust juurde. Aga ilmselt neid ba\u0308nnereid lihtsalt ei viitsitud meieni organiseerida (tean kus, kuidas, kui kaua ja mis olukorras need ba\u0308nnerid ilmselt ta\u0308nase pa\u0308evani vedelevad, aga pigem ja\u0308tan selle hetkel enda teada, muidu tuleb vist to\u0303esti avalik poomine mu u\u0308le). Kui kunagi pandi meile pahaks, et laupa\u0308evase u\u0308rituse tarvis to\u0303ime vetsud alles reedel (millal siis veel peaks tooma?), siis EMF ise kaunistas auhinnalava alles keset laupa\u0308eva, kui kogu rahvas juba kohal. Kena oleks, kui poodiumi juures oleks auhinnalaud ta\u0308is karikaid ja s\u030campuseid, las sa\u0308ravad seal pa\u0308ev otsa pa\u0308ikese ka\u0308es ja annavad minu silmis kogu u\u0308ritusele pidulikkust juurde. Ei, ajame bussi poodiumi ko\u0303rvale ja sisuliselt autasustame otse bussist."}, {"text_idx": "#000008", "text": "Mo\u0308o\u0308dunud aastal no\u0303uti meilt mitmesaja meetri jagu aedade ehitamist, et oleks kuhu sponsorite ba\u0308nnereid panna. Mis mo\u0303ttega, kui sel aastal need sisuliselt tu\u0308hjaks ja\u0308eti?"}, {"text_idx": "#000009", "text": "Eksole. Sitt tunne on. Oli juba enne vo\u0303istlusi ja on senini. Sa pingutad ja na\u0308ed vaeva, aga see ko\u0303ik on kuidagi tu\u0308hja. Ja see tu\u0308hi tunne tekib just EMFi suhtumisest meisse. Po\u0303rguliste Metsaso\u0303idu rekordarv osalejaid oli 130 meest, eestikate raames startis 63 masinat (lisaks 12 korraldaja karikale so\u0303itjat). Kas EMF ise juba ei leia, et midagi on ju ma\u0308da? Ja oli juba eelmisel aastal kui oli samuti va\u0308he osalejaid. Esiteks pole ku\u0308lkaso\u0303itjatel po\u0303himo\u0303tteliselt po\u0303hjust litsentsigi teha, sest vo\u0303istlusi on neile nii va\u0308he, et kokkuvo\u0303ttes on odavam u\u0308hekordsete litsentsidega la\u0308bi ajada. Teiseks, kui na\u0308iteks minusugune tahaks ka EMFi vo\u0303istlustel ku\u0308lgkorviga osaleda (see on ko\u0303igest na\u0308ide), siis kuhu klassi ma la\u0308hen? Kust saab alustada amato\u0308o\u0308r, et juurdekasvu profikorvidele tekitada? EMFis on ainult KV ja KV Veteran \u2013 u\u0308kski amato\u0308o\u0308r ei taha minna po\u0303hiklassi Gordejevile, Normakule ja teistele kiiretele jalgu ja nende so\u0303itu segama."}, {"text_idx": "#000010", "text": "Ku\u0308ll aga on see vo\u0303imalus kuskilt alustada va\u0308hemalt alternatiivses sarjas, #26 Racing Teami poolt loodud Ku\u0308lgkorvide & Quadide karikasarjas, kus korviga on va\u0308hemalt vo\u0303imalus aeglasemast C-klassist alustada. Kevadel, kui oli alternatiivsete sarjade kohta no\u0303upidamine koos EMFiga Ma\u0308os, oleks see koosolek vo\u0303inud ju kuidagi elus edasi viia, aga ei. Selmet, et normaalselt la\u0308bira\u0308a\u0308kimisi pidada ja vestelda, kukuti kohe KQK sarjale kaikaid kodarasse loopima. Sisuliselt pandi Valga motoklubi fakti ette (ehk siis reaalsuses u\u0308ks traktoriteenust lu\u0308kkav inimene), et kui see u\u0308ritus saab seal toimuma, vo\u0303etakse neilt Euroopakate korraldus ka\u0308est a\u0308ra. Mitmed telefoniko\u0303ned ja asjad said korda. Ku\u0308ll aga tekib ku\u0308simus, et miks ei survestata siis TOP200 isa, kes ka\u0308ib EHKKi vo\u0303istluste tarvis lu\u0308kkamisteenust osutamas. U\u0308hed vo\u0303ivad ja teised ei vo\u0303i, u\u0308htedele kehtivad reeglid, teistele mitte. Nii ei saa neid asju ajada, et kustpoolt ta\u0308na tuul, siis teeme nii ja homme hoopis naa."}, {"text_idx": "#000011", "text": "Ja u\u0308ks asi meenus veel, mis tahtis kopsu u\u0308le maksa ajada. EMFi toitlustaja, kes kenasti oma pru\u0308gikotid (mida ei olnud mitte va\u0308he), meile rajale pu\u0308u\u0308dis ja\u0308tta. Viimasel hetkel sain seltsimees Kattail sabast kinni ja palusin need endaga kaasa vo\u0303tta, sest mo\u0308o\u0308dunud aastal pru\u0308gi maha ei ja\u0308etud ja mingit sellist kokkulepet ka ei olnud. Mida kuradit hakkan ma laupa\u0308eva o\u0303htul peale suures koguses toiduja\u0308a\u0308tmetega? Kui need oleks o\u0308o\u0308seks rajale ja\u0308a\u0308nud, kujutate ette hommikust vaatepilti, kui loomad need ko\u0303ik laiali on tassinud? Sain tu\u0308u\u0308bilt muidugi va\u0308ga u\u0308leoleva vastuse osaliseks, et nojah, meil on to\u0308o\u0308 juures kahekuubine pru\u0308gikonteiner \u2013 ju siis teil selliseid asju pole. Halloo! Mille kuradi pa\u0308rast ma peaks meil to\u0308o\u0308 juures kahekuubist pru\u0308gikonteinerit u\u0308lal pidama? U\u0308rituste pru\u0308gi veame ise ja\u0308relka\u0308ruga Va\u0308a\u0308tsale (Po\u0303rgulised na\u0308iteks on niivo\u0303rd viisakad, et nemad ei ja\u0308tagi endast pru\u0308gi maha) ja muul ajal me lihtsalt ei toodagi nii palju pru\u0308gi, et selleks tohutuid konteinereid vaja oleks."}, {"text_idx": "#000012", "text": "Sai nu\u0308u\u0308d natukesegi va\u0308lja elada ja va\u0308lja ra\u0308a\u0308kida. Ilmselgelt ma pelgan, mida need va\u0308ljau\u0308tlemised endaga kaasa vo\u0303ivad tuua, aga meie ajame oma asja ja las inimesed teavad, mis toimub. Vo\u0303tan vastutuse ja elan edasi. Eestikatest teeme pausi ja mo\u0303nda aega ei pretendeerigi nende korraldamisele. Kusjuures eelmisel aastal ei pretendeerinduki, vaid quadikomisjoni esimees pakkus ise rajameistrile selle va\u0308lja. Teeme aga sellest jamast pausi. Kui aga keegi leiab, et Aravetel vo\u0303iks siiski mo\u0303ni EMFi vo\u0303istlus toimuda, siis palun va\u0308ga. Saame kokkuleppele \u2013 meie teeme raja korda, teie rendite, aga korralduslikku poolde ei puutu me mitte u\u0308ks gramm ehk siis asjaajamine ja\u0308a\u0308b raja rentija u\u0308lesandeks."}, {"text_idx": "#000013", "text": "Ja aita\u0308h muidugi neile so\u0303itjatele, kes tulid ja ta\u0308nasid meid tehtud to\u0308o\u0308 eest. See leevendas natukenegi seda kehva enesetunnet. Tegelikult ja\u0308tkuks juttu veelgi kauemaks, aga esialgu on kuulajatele sellest ko\u0303igest vast piisavalt. Ja ma siiralt loodan, et EMF muutub kunagi motosportlaseso\u0303bralikumaks."}, {"text_idx": "#000014", "text": "Ka\u0308isime motokrossil ja tagasi tulles tiris u\u0308ks vanaproua meid po\u0303o\u0303sasse!\nMotokrossi ei tee ja ja\u0308a\u0308me oma plaanide juurde\nKas tuleb jaht vo\u0303i ei? ehk kui palju maksab motokrossi korraldamine"}, {"text_idx": "#000018", "text": "MotoMari - moto elust ja elu motost"}]